
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma pārņemšanu valsts īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta (turpmāk - MK) 2003. gada 29. aprīļa noteikumu Nr. 236 "Aizsardzības ministrijas nolikums" 4.4.1apakšpunkts, Publiskas personas mantas atsavināšanas likuma 42. panta otrā daļa un 43. pants, Pašvaldību likuma 10. panta pirmās daļas 16.apakšpunkts, Ādažu novada domes 2025. gada 24. jūlija lēmums Nr.312 "Par Iļķenes ceļa nodošanu valsts īpašumā Aizsardzības ministrijas valdījumā", Ādažu novada domes 2025.gada 28.augusta lēmums Nr.328 "Par zemes vienību atdalīšanu no nekustamā īpašuma "Iļķenes ceļš", Ādažu pagastā.

Militārā bāze "Ādaži", t.sk. militārais poligons, ir militārs objekts, kuru intensīvi izmanto gan Nacionālie bruņotie spēki, gan Latvijas teritorijā izvietotie sabiedroto spēki. Iļķenes ceļa posms no Kadagas ceļa līdz Vecštāles ceļam (zemes vienības ar kadastra apzīmējumiem  8044 005 0650 un 8044 006 0057) gandrīz visā tā garumā piekļaujas Aizsardzības ministrijas valdījumā esošajām zemes vienībām, kas veido Ādažu militārā poligona teritoriju. Ņemot vērā minētā Iļķenes ceļa posma izvietojumu, lai paaugstinātu drošību militārajā objektā, nekustamo īpašumu "Iļķenes ceļa posms" (kadastra Nr. 8044 005 0890), kura sastāvā ietilpst zemes vienības ar kadastra apzīmējumiem  8044 005 0650 un 8044 006 0057, kopā ar uz tām esošajiem Ādažu novada pašvaldības tiesiskajā valdījumā esošā transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmiem ir nepieciešams pārņemt valsts īpašumā Aizsardzības ministrijas valdījumā. 
1.2. Mērķis
Mērķa apraksts
MK rīkojuma projekts sagatavots, lai bez atlīdzības pārņemtu valsts īpašumā Aizsardzības ministrijas valdījumā no Ādažu novada pašvaldības nekustamo īpašumu "Iļķenes ceļa posms" (kadastra Nr. 8044 005 0890), kura sastāvā ietilpst zemes vienības ar kadastra apzīmējumiem 8044 005 0650 un 8044 006 0057, kopā ar uz tām esošajiem Ādažu novada pašvaldības tiesiskajā valdījumā esošā transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmiem valsts aizsardzības uzdevumu īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar MK 2003. gada 29. aprīļa noteikumu Nr. 236 "Aizsardzības ministrijas nolikums" 4.4.1 apakšpunktu Aizsardzības ministrija plāno Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem.

Atbilstoši MK 2018.gada 7.novembra rīkojumam Nr. 593 "Par Ādažu novada pašvaldībai piederošā nekustamā īpašuma "Iļķenes ceļš A" pārņemšanu valsts īpašumā" valsts īpašumā Aizsardzības ministrijas valdījumā tika pārņemts Iļķenes ceļa posms (nekustamā īpašuma kadastra Nr. 8044 002 0346), kas šķērso Ādažu militārās bāzes teritoriju/tieši robežojas ar poligona teritoriju.

Iļķenes ceļa posms no Kadagas ceļa līdz Vecštāles ceļam (zemes vienības ar kadastra apzīmējumiem  8044 005 0650 un 8044 006 0057) ir Ādažu novada pašvaldības īpašums. Uz minētajām zemes vienībām atrodas Ādažu novada pašvaldības tiesiskajā valdījumā esoša transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmi. Iļķenes ceļa posms ir publiski pieejams, vienlaikus - tas tieši robežojas ar Ādažu militārā poligona teritoriju, kas rada potenciālus drošības riskus. Papildus - minētais ceļa posms ir sliktā tehniskā stāvoklī, ir nepieciešama tā pārbūve.
Problēmas un risinājumi
Problēmas apraksts
Lai paaugstinātu militārā objekta drošību, no Ādažu novada pašvaldības ir nepieciešams pārņemt valsts īpašumā Aizsardzības ministrijas valdījumā nekustamo īpašumu "Iļķenes ceļa posms" (kadastra Nr. 8044 005 0890), kura sastāvā ietilpst zemes vienības ar kadastra apzīmējumiem 8044 005 0650 un 8044 006 0057, kopā ar uz tām esošajiem Ādažu novada pašvaldības tiesiskajā valdījumā esošā transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmiem.

Pārņemot Iļķenes ceļa posmu Aizsardzības ministrijas valdījumā, ņemot vērā tā izvietojumu, ir paredzēts noteikt ierobežojumus Iļķenes ceļa posma publiskai izmantošanai, kā arī veikt tā pārbūvi. Ierobežojot pārvietošanos pa Iļķenes ceļa posmu, publiska piekļuve Iļķenes ciemam no Kadagas puses ir paredzēta izmantojot Vecštāles ceļu. Tā kā šobrīd Vecštāles ceļam, ņemot vērā tā segumu, ir noteikti smagā transporta pārvietošanās ierobežojumi (līdz 18 t), Aizsardzības ministrija sadarbojas ar Ādažu novada pašvaldību, lai tiktu veiktas nepieciešamās darbības Vecštāles ceļa kravnesības paaugstināšanai (virs 18 t) - Aizsardzības ministrija vienlaikus ar šo MK rīkojuma projektu par Iļķenes ceļa posma pārņemšanu valdījumā, virza saskaņošanai MK rīkojuma projektu par finansējuma piešķiršanu Vecštāles ceļa seguma pastiprināšanai (25-TA-679).
Aizsardzības ministrija neparedz noteikt publiskas pārvietošanās ierobežojumus pa Iļķenes ceļa posmu pirms Vecštāles ceļa seguma pastiprināšanas darbu pabeigšanas un ceļa nodošanas ekspluatācijā.
 
Risinājuma apraksts
Publiskas personas mantas atsavināšanas likuma 42. panta otrā daļa nosaka, ka atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātajai publiskajai personai, kura šo nekustamo īpašumu nodevusi.
Kā nosaka Publiskas personas mantas atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK, bet atļauju atsavināt atvasinātas publiskas personas nekustamo īpašumu – attiecīgās atvasinātās publiskās personas lēmējinstitūcija.

MK rīkojuma projekts sagatavots, lai valsts aizsardzības uzdevumu īstenošanai valsts īpašumā Aizsardzības ministrijas valdījumā pārņemtu Ādažu novada pašvaldībai piederošo nekustamo īpašumu "Iļķenes ceļa posms" (kadastra Nr. 8044 005 0890), kura sastāvā ietilpst zemes vienības ar kadastra apzīmējumiem 8044 005 0650 un 8044 006 0057, kopā ar uz tām esošajiem Ādažu novada pašvaldības tiesiskajā valdījumā esošā publiskās lietošanas transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmiem.

Ādažu novada pašvaldības īpašumtiesības uz nekustamo īpašumu “Ilķenes ceļa posms”, Iļķene, Ādažu pag., Ādažu nov. (kadastra Nr. 8044 005 0890) 2025.gada 17.septembrī ir nostiprinātas Rīgas rajona tiesas Ādažu pagasta zemesgrāmatas nodalījumā Nr. 100000948504. Nekustamais īpašums "Iļķenes ceļa posms" sastāv no 2 zemes vienībām:
1) zemes vienība 3,77 ha platībā ar kadastra apzīmējumu 8044 005 0650,
2) zemes vienība 2,76 ha platībā ar kadastra apzīmējumu 8044 006 0057.

Zemes vienībai 3,77 ha platībā ar kadastra apzīmējumu 8044 005 0650 ir noteikts nekustamā īpašuma lietošanas mērķis – “Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101); Nekustamā īpašuma valsts kadastra informācijas sistēmā reģistrētie apgrūtinājumi:
- ekspluatācijas aizsargjoslas teritorija gar elektrisko tīklu kabeļu līniju - 0,3548 ha;
- ekspluatācijas aizsargjoslas teritorija gar gāzesvadu ar spiedienu no 0,4 līdz 1,6megapaskāliem - 0,0175 ha;
- aizsargājamo ainavu apvidus ainavu aizsardzības zonas teritorija - 0,0096 ha;
-pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam - 0,0279 ha;
- ekspluatācijas aizsargjoslas teritorija ap valsts aizsardzības objektu - 3,7700 ha;
-dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam - 3,7700 ha;
- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos - 3,7488 ha;
- ekspluatācijas aizsargjoslas teritorija ap ūdensvadu, kas atrodas dziļāk par 2 metriem - 0,0003 ha;
- ekspluatācijas aizsargjoslas teritorija gar ielu vai ceļu - sarkanā līnija - 0,0279 ha.

Zemes vienībai 2,76 ha platībā ar kadastra apzīmējumu 8044 006 0057 ir noteikts nekustamā īpašuma lietošanas mērķis – “Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101); Nekustamā īpašuma valsts kadastra informācijas sistēmā reģistrētie apgrūtinājumi:
-pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam - 0,1800 ha;
- ekspluatācijas aizsargjoslas teritorija gar ielu vai ceļu - sarkanā līnija - 0,1800 ha;
- ekspluatācijas aizsargjoslas teritorija ap valsts aizsardzības objektu - 2,5912 ha;
- ekspluatācijas aizsargjoslas teritorija gar elektrisko tīklu kabeļu līniju - 0,0166 ha;
- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos - 2,5789 ha;
-dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam - 2,7589 ha.

Aizsargjoslu likums nosaka aizsargjoslu veidus un to funkcijas, kā arī saimnieciskās darbības aprobežojumus. Aizsardzības ministrijai kā nekustamā īpašuma valdītājai būs saistoši Nekustamā īpašuma valsts kadastra informācijas sistēmā reģistrētie un Aizsargjoslu likumā noteiktie vispārīgie aprobežojumi, kā arī konkrētā aizsargjoslā noteiktie aprobežojumi.

Uz zemes vienībām ar kadastra apzīmējumiem 8044 005 0650 un 8044 006 0057 atrodas pašvaldības tiesiskajā valdījumā esoša publiskās lietošanas transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmi, un saskaņā ar Ādažu novada teritorijas plānojumu 2018. - 2028. gadam tās visā to platībā atrodas Transporta infrastruktūras teritorijā (TR).

Pēc Aizsardzības ministrijas ierosinājuma Ādažu novada dome 2025. gada 24. jūlijā pieņēma domes lēmumu Nr.312 "Par Iļķenes ceļa nodošanu valsts īpašumā Aizsardzības ministrijas valdījumā" - nodot bez atlīdzības valsts īpašumā Aizsardzības ministrijas personā divas zemes vienības ar kadastra apzīmējumu 80440050650 un 80440060057 ar mērķi - valsts funkciju īstenošanai, valsts aizsardzības uzdevumu nodrošināšanai. Papildus minētais lēmums nosaka, ka valstij, Aizsardzības ministrijas personā, nostiprinot zemesgrāmatā īpašuma tiesības uz zemes vienībām, jānorāda, ka īpašuma tiesības nostiprinātas uz laiku, kamēr valsts nodrošina valsts funkciju īstenošanu, valsts aizsardzības uzdevumu nodrošināšanu, kā arī - zemes vienības ir jānodod Ādažu novada pašvaldībai bez atlīdzības, ja tās netiek izmantotas valsts funkciju īstenošanai, valsts aizsardzības uzdevumu nodrošināšanai.
Tā kā zemes vienības ar kadastra apzīmējumiem 8044 005 0650 un 8044 006 0057 sākotnēji ietilpa nekustamajā īpašumā "Iļķenes ceļš" (kadastra Nr.8044 002 0231), kura sastāvā bija reģistrētas vēl divas zemes vienības ar kadastra apzīmējumiem 8044 001 0128 un 8044 002 0231, bija nepieciešams sadalīt nekustamo īpašumu "Iļķenes ceļš", atdalot zemes vienības ar kadastra apzīmējumiem 8044 005 0650 un 8044 006 0057 atsevišķā nekustamajā īpašumā.
Ādažu novada dome 2025. gada 28. augustā pieņēma lēmumu Nr.328 "Par zemes vienību atdalīšanu no nekustamā īpašuma “Iļķenes ceļš”, Ādažu pagastā" - atdalīt no nekustamā īpašuma “Ilķenes ceļš”, Iļķene, Ādažu pag., Ādažu nov., ar kadastra Nr. 8044 002 0231 sastāvā esošas divas zemes vienības: zemes vienību 3,77 ha platībā ar kadastra apzīmējumu 8044 005 0650 un zemes vienību 2,76 ha platībā ar kadastra apzīmējumu 8044 006 0057, kopā ar uz tām esošajiem pašvaldības tiesiskajā valdījumā esošā publiskās lietošanas transporta infrastruktūras objekta – “Ilķenes ceļš”, Iļķene, Ādažu pagasts, Ādažu novads, posmiem, lai veidotu jaunu nekustamo īpašumu. Papildus pieņemts lēmums piešķirt jaunizveidotajam nekustamajam īpašumam nosaukumu “Ilķenes ceļa posms”, Iļķene, Ādažu pagasts, Ādažu novads.
Nekustamais īpašums "Iļķenes ceļa posms" ir reģistrēts valsts informācijas sistēmās.

Ņemot vērā normatīvajos aktos noteikto kārtību, īpašuma tiesības uz zemes vienībām pēc to pārņemšanas valsts īpašumā tiks nostiprinātas zemesgrāmatā uz valsts vārda Aizsardzības ministrijas personā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Aizsardzības ministrija reģistrēs uz zemes vienībām ar kadastra apzīmējumiem 8044 005 0650 un 8044 006 0057 esošo transporta infrastruktūras objektu “Ilķenes ceļš” Nekustamā īpašuma valsts kadastra informācijas sistēmā un iekļaus to nekustamā īpašuma "Iļķenes ceļa posms" sastāvā.

Papildus - atbilstoši Ādažu novada domes 2025. gada 24. jūlija lēmumā Nr.312 "Par Iļķenes ceļa nodošanu valsts īpašumā Aizsardzības ministrijas valdījumā" minētajam, Aizsardzības ministrija un Ādažu novada pašvaldība ir uzsākusi risināt jautājumu par vēl vairāku pašvaldībai piederošu ceļu/ceļu posmu pārņemšanu valsts īpašumā Aizsardzības ministrijas valdījumā (atsevišķos gadījumos ir nepieciešams veikt zemes vienību sadalīšanu).
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Ādažu novada pašvaldības iedzīvotāji
Ietekmes apraksts
Pārņemot Iļķenes ceļa posmu Aizsardzības ministrijas valdījumā, ņemot vērā tā izvietojumu, ir paredzēts noteikt ierobežojumus Iļķenes ceļa posma publiskai izmantošanai. Ierobežojot pārvietošanos pa Iļķenes ceļa posmu, publiska piekļuve Iļķenes ciemam no Kadagas puses ir paredzēta izmantojot Vecštāles ceļu. Tā kā šobrīd Vecštāles ceļam, ņemot vērā tā segumu, ir noteikti smagā transporta pārvietošanās ierobežojumi (līdz 18 t), Ādažu novada pašvaldība sadarbībā ar Aizsardzības ministriju veic nepieciešamās darbības Vecštāles ceļa kravnesības paaugstināšanai (virs 18 t). 
Aizsardzības ministrija neparedz noteikt publiskas pārvietošanās ierobežojumus pa Iļķenes ceļa posmu pirms Vecštāles ceļa seguma pastiprināšanas darbu pabeigšanas un ceļa nodošanas ekspluatācijā.
Juridiskās personas
Saimnieciskās darbības veicēji
Nacionālie bruņotie spēki, sabiedroto spēki
Ietekmes apraksts
Pārņemot Iļķenes ceļa posmu Aizsardzības ministrijas valdījumā, ņemot vērā tā izvietojumu, ir paredzēts noteikt ierobežojumus Iļķenes ceļa posma publiskai izmantošanai. Ierobežojot pārvietošanos pa Iļķenes ceļa posmu, publiska piekļuve Iļķenes ciemam no Kadagas puses ir paredzēta izmantojot Vecštāles ceļu. Tā kā šobrīd Vecštāles ceļam, ņemot vērā tā segumu, ir noteikti smagā transporta pārvietošanās ierobežojumi (līdz 18 t), Ādažu novada pašvaldība sadarbībā ar Aizsardzības ministriju veic nepieciešamās darbības Vecštāles ceļa kravnesības paaugstināšanai (virs 18 t).
Aizsardzības ministrija neparedz noteikt publiskas pārvietošanās ierobežojumus pa Iļķenes ceļa posmu pirms Vecštāles ceļa seguma pastiprināšanas darbu pabeigšanas un ceļa nodošanas ekspluatācijā.

Pārņemot Iļķenes ceļa posmu Aizsardzības ministrijas valdījumā un nosakot tam ierobežojumus publiskai lietošanai, tiks paaugstināta militārā objekta drošība, sekmējot valsts aizsardzības uzdevumu izpildi.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekts tiks īstenots (īpašuma tiesību nostiprināšana zemesgrāmatā uz valsts vārda AM personā un zemes vienību uzturēšana) no Aizsardzības ministrijai piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
MK rīkojuma projekts ir sagatavots, lai paaugstinātu drošību Ādažu militārajā poligonā. Ņemot vērā plānotos Iļķenes ceļa posma publiskas lietošanas ierobežojumus pēc tā pārņemšanas Aizsardzības ministrijas valdījumā, publiska piekļuve Iļķenes ciemam no Kadagas puses ir paredzēta izmantojot Vecštāles ceļu. Tā kā šobrīd Vecštāles ceļam, ņemot vērā tā segumu, ir noteikti smagā transporta pārvietošanās ierobežojumi (līdz 18 t), Ādažu novada pašvaldība sadarbībā ar Aizsardzības ministriju veic nepieciešamās darbības Vecštāles ceļa kravnesības paaugstināšanai (virs 18 t) - Aizsardzības ministrija vienlaikus ar MK rīkojuma projektu par Iļķenes ceļa posma pārņemšanu valdījumā virza saskaņošanai MK rīkojuma projektu par finansējuma piešķiršanu Vecštāles ceļa seguma pastiprināšanai (25-TA-679). Aizsardzības ministrija neparedz noteikt publiskas pārvietošanās ierobežojumus pa Iļķenes ceļa posmu pirms Vecštāles ceļa seguma pastiprināšanas darbu pabeigšanas un ceļa nodošanas ekspluatācijā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
Ādažu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

